‘Esperanto Por UN’ estas internacia grupo de Esperantistoj, kiuj klopodas kreskigi pli fortajn ligojn inter UN kaj la Esperanto-movado. Gvidas nian organizon prezidanto kaj estraro kunlabore kun Universala Esperanto-Asocio; kunlaborantaj teamoj troviĝas en Novjorko, Ĝenevo, Vieno kaj Parizo. Legu sube pri niaj membroj, celoj kaj starpunktoj, kaj pri la laboro de UN.
#000000
La estraro de ‘Esperanto Por UN’
#000001
Alfred Heiligenbrenner, prezidanto de Aŭstria Esperanto-Federacio.
#000006
UEA kaj TEJO organizis flankan eventon kadre de la Junulara Forumo de Ekonomia kaj Socia Konsilio (EKOSOK) de UN, kiu dekjariĝas en 2021. La evento nomiĝis “Lingvaj rajtoj kaj la junularo: Defioj kaj Oportunoj” kaj okazis rete mardon, la 6-an de aprilo 2021.
#000011
La tuto estis tre grava atingo por TEJO.
#000016
Niaj celoj, kaj kiel ni atingas ilin
#000019
‘Esperanto Por UN havas tri prioritatajn celojn:
#000020
Reprezenti la interesojn de la Esperanto-movado apud Unuiĝintaj Nacioj kaj ĝiaj specialigitaj instancojEnkonduki Esperanton en la agadon de UNVarbi subtenon por UN kaj Unesko en la Esperanto-movado kaj klerigi la esperantistojn pri la strukturo kaj agado de UN
#000021
ĉeestas kunsidojn kaj aliajn aranĝojn de UN kaj Unesko kiuj rilatas al lingvaj kaj rilataj demandojtradukas dokumentojn de UN kaj Unesko en Esperanton kaj publikigas ilinaperigas dumonatan informilon pri nia agado en esperantlingva kaj anglalingva versiojorganizas simpoziojn kaj aliajn aranĝojn ĉe UN en kunlaboro kun aliaj organizaĵojdisvastigas informojn pri UN en la Esperanto-gazetaro kaj en kongresoj kaj aliaj aranĝoj, kaj instigas esperantistojn engaĝiĝi kun UNrestas en kontakto kun la oficejoj de UN kaj Unesko respondecaj pri neregistaraj organizaĵojprizorgas malgrandan oficejon en Novjorko kiel bazon por nia agado
#000022
Ni ofte havas okazon prezenti al UN-oficistoj aŭ al neregistaraj organizaĵoj la starpunkton de la Universala Esperanto Asocio pri iu aspekto de la laboro de Unuiĝintaj Nacioj. Tiucele, ni ellaboras de tempo al tempo Starpunktajn Prezentojn.
#000023
La Edukado de Tutmonda Civitaneco ludas ŝlosilan rolon por alfronti la nuntempajn defiojn. Ĝi instigas nin agi respondece en niaj vivoj kaj komunumoj. Ĝi helpas nin kompreni ke niaj defioj estas kunligitaj, kaj same la solvoj.
#000025
Edukado en la Gepatra Lingvo: Ni instruu infanojn per lingvo kiun ili komprenas, 15 julio 2016
#000027
La Celoj por Daŭripova Evoluigo (CDE): La arto traduki vortojn en ŝanĝiĝon, 30 oktobro 2015Gvidilo al la 17 celoj por daŭripova evoluigo de Unuiĝintaj Nacioj
#000029
Rilatoj inter UN kaj neregistaraj organizaĵoj
#000030
UEA estas en specialaj konsultaj rilatoj kun Unuiĝintaj Nacioj. Ĝi reprezentiĝas en multaj kunvenoj de UN kaj flegas kontaktojn kun la landaj UN-misioj.
#000031
Internaciaj neregistaraj organizaĵoj (NROj) povas formale ligiĝi kun Unuiĝintaj Nacioj per du vojoj:
#000032
La Ekonomia kaj Socia Konsilio (Ekosok) de UN kunlaboras kun multaj NROj. Ĝi havas tri nivelojn de kunlabora statuso. Laŭ ĝia retejo, “La bazo de la konsultaj rilatoj inter Unuiĝintaj Nacioj kaj neregistaraj organizaĵoj estis prezentita en la mezaj 1990aj jaroj post detala interregistara superrigardo, kiu finiĝis per Ekosok-Rezolucio 1996/31. Tiu rilato estas la ĉefa vojo per kiu Ekosok ricevas kontribuojn de NROj en siaj debatoj en publikaj kunvenoj kaj en siaj subsidiaraj strukturoj, kaj ankaŭ en internaciaj konferencoj de UN kaj ties preparaj strukturoj... [La NROj] havas certajn privilegiojn por meti temojn en la tagordon de Ekosok kaj ĝiaj subsidiaraj strukturoj; ili rajtas ĉeesti kunsidojn, kie ili povas prezenti skribajn atestojn kaj fari perbuŝajn prezentojn al registaroj.”Ekzistas tri kategorioj de tiaj konsultaj rilatoj: Grandaj NROj kies laboro larĝe interrilatas kun tiu de UN havas Ĝeneralajn Konsultajn Rilatojn. NROj kies laboro estas malpli rekte ligita al la laboro de UN havas Specialajn Konsultajn Rilatojn. En tria kategorio estas tiuj NROj kiuj troviĝas Sur la Listo de Ekosok. UEA troviĝas en la kategorio de Specialaj Konsultaj Rilatoj. Ĉiuj NROj devas submetiĝi al rigora esplorprocedo por esti rekonataj de Ekosok, kaj resti en aktiva kunlaboro.La Fako pri Publikaj Rilatoj (DPI) de UN, kies oficejo troviĝas en Novjorko, rekonas tiujn NROjn kiuj pretas helpi per disvastigo de informoj pri UN tra la mondo. Nuntempe, 1.300 NROj formale rilatas kun DPI, inter ili ankaŭ UEA. DPI organizas regulajn informkunvenojn por NROj, kaj ankaŭ jaran konferencon (en 2016 ĝi okazis en Koreio; UEA estis reprezentata per dupersona delegacio). Ĝia informejo estas malferma al NROj, kaj ĝi faciligas formiĝon de partnerecoj inter UN kaj NROj pri komune interesaj aferoj.
#000033
Kun Unesko UEA havas oficialan ligon en la kategorio de operaciaj rilatoj. UEA reprezentiĝas en kunsidoj de Unesko kaj ofte povas konsili aŭ kunlabori pri komune interesaj demandoj.
#000035
Iru unuavice al la retejo de UN, kiu ekzistas en la ses oficialaj lingvoj de UN (angla, araba, ĉina, franca, hispana, rusa). Por aliaj lingvoj ekzistas retejoj de naciaj asocioj pri UN (vi trovos liston ĉe ), kaj en multaj okazoj diverslingvaj regionaj retejoj. Ekzemple ĉe vi trovos retejon en 13 lingvoj de okcidenta Eŭropo.
#000036